# name
Implementació d’una aplicació de simulació de gestió de cartera com a eina d’aprenentatge del funcionament d’un fons d’inversió

# metadata.dc.description[].value
Informe final del projecte 2023PMD-UB/003

# metadata.dc.description.abstract[].value
Tot i que els fonaments teòrics de la gestió de carteres s’aborden habitualment en assignatures i cursos relacionats amb l’àmbit de les finances, existeix una manca d’eines de lliure accés que permetin als estudiants experimentar de manera directa els seus aspectes pràctics.
Amb l’objectiu de pal·liar aquest dèficit, en aquest projecte s’ha desenvolupat una eina informàtica de simulació de carteres, dissenyada específicament per ajudar els estudiants a explorar decisions d’inversió en escenaris històrics rellevants. A través d’una activitat a l’aula guiada pel professorat, la simulació permet als participants assumir el rol de gestors de carteres, prendre decisions d’assignació d’actius i analitzar-ne el comportament al llarg de diverses rondes de joc.
Per avaluar l’efectivitat de la proposta s’ha dut a terme un estudi pilot en l’assignatura Optimització Financera del grau d’Estadística, analitzant el seu impacte en tres aspectes: el nivell de compromís de l’alumnat, l’aprenentatge percebut i la rellevància de l’activitat en relació amb els objectius del curs. Els resultats obtinguts han estat positius i suggereixen que l’aprenentatge basat en simulacions pot complementar de manera efectiva la docència tradicional en finances. Els estudiants han valorat especialment la contribució de l’activitat a la comprensió del risc de cartera, així com el component lúdic de l’experiència.

# metadata.dc.description.sponsorship[].value
Universitat de Barcelona. Programa de Recerca, Millora i Innovació en la Docència i l’Aprenentatge (RIMDA) 2023PMD-UB/003.

# metadata.dc.rights[].value
cc by-nc-nd (c) Roch Casellas et al., 2026

# metadata.dc.title[].value
Implementació d’una aplicació de simulació de gestió de cartera com a eina d’aprenentatge del funcionament d’un fons d’inversió